Can Allah Forgive Violations Of Haqooq-ul-ibad?
ہر سزا میں یہی اسلوب ہوتا ہے۔ چور کی سزا ہاتھ کاٹنا ہے، مگر ہر چوری اور ہر چور کو ہاتھ کاٹنے کی سزا نہیں دی جاتی۔ زانی کی سزا سو کوڑے ہے، مگر پھر خدا ہی بتاتا ہے کہ لونڈی زنا کرے تو اس کی سزا نصف ہے۔ یہ اس لیے کوئی مطلق مکمل طور پر مطلق نہیں ہوتا اس میں استثنا موجود ہوتا ہے۔ عمومی بیان ہر ہر صورت حال پر وارد نہیں ہوتا۔ جیسے استاد کہے کہ کل جو کلاس میں نہیں آئے گا اسے 100 روپے جرمانہ ہوگا۔ لیکن کسی شاگرد کو حادثہ پیش آ جائے تو عقل تقاضا کرتی ہے اسے معافی ملنی چاہیے اور جرمانے کی سزا بلا عذر غیر حاضری تک محدود ہونی چاہیے۔ یہ بات الفاظ میں موجود نہیں مگر عقلی طور پر مضمر ہے۔ قاتل کی سزا ابدی جہنم ہے لیکن وہ سچے دل سے توبہ چاہے تو اسے تلافی کے بعد معافی مل سکتی ہے۔ قرآن مجید میں بعض مسیحیوں کے شرک کے بارے میں بھی بتایا گیا کہ انھیں بھی معافی مل جائے گی کیونکہ وہ سچے دل سے خدا کو تین روپ میں مان رہے تھے کہ یہی خدا کا حکم ہے۔ دیکھیے سورہ مائدہ کی آیت 116 تا آخر۔ خلاصہ یہ ہے کہ انتہائی سزا اسے ہی ملتی ہے جو کسی رعایت کا مستحق نہ ہو۔ اور قانون کا بیان اسی سزا کو بیان کرتا ہے۔ استثنا ہر قانون میں موجود ہوتا ہے۔